BlackKakapo/recipes-ro huggingface dataset:
Paine aromata cu cascaval 

Ingrediente:
● Apa calda - 250 ml 
● Drojdie uscata - 10 g  (sau 25g proaspata)
● Zahar - 1 lingura 
● Sare - 1 lingurita 
● Ulei de masline - 30 ml  (sau ulei simplu)
● Faina alba calitate superioara - 350 g 
● Cascaval - 200 g  (alegeti un cascaval mai tare)
● Ierburi de provence - 2 lingurite  (puteti inlocui cu orice verdeturi va plac - oregano, patrunjel, maghiran, busuioc, etc.)
● Oua - 1 buc 
● Susan - 1 lingura  (este optional, puteti sa-l omiteti sau inlocui cu mac)

Mod de preparare:
1. Intr-un bol adanc dizolvati drojdia cu zaharul si apa calda(aveti grija sa nu fie fierbinte), lasati 10-15 minute pana incepe sa faca spuma.
2. Dupa acest timp adaugati uleiul si sarea, amestecati.
3. Adaugati faina si framantati aluatul.
4. Il lasati in bol pentru aproximativ 1 ora sa creasca - isi va mari cam dublu volumul.
5. Dupa 1 ora il mai framantati putin pe masa presarata cu faina, sa fie neted si frumos.
Lasati-l 10 minute la odihnit.
6. Intindeti din aluatul de mai sus o foaie mare, cam de 3mm grosime. 
Presarati deasupra ierburile uscate.
7. Apoi taiati foaia de aluat in patrate medii, in mijloc puneti cate putin cascaval dat prin razatoare.
8. Si rulati fiecare patrat, cat mai strans posibil.
9. Aranjati rulourile intr-o tava unsa cu putin ulei.
Ale mele au incaput perfect intr-o tava de 28cm diametru.
10. Ungeti cu ou batut si presarati deasupra susan, lasati 30 minute sa creasca la temperatura camerei.
11. Observati ca dupa ce creste se vor inchide chiar si eventualele goluri intre rulouri.
12. Coaceti 35-40 de minute la cuptor preincalzit la 150-180 grade.
Daca se rumeneste prea repede puneti o folie de aluminiu deasupra, dar lasati tot timpul la cuptor.
Dupa ce este gata, acoperiti tava cu un prosop de bucatarie si lasati 10 minute.
13. Aveti grija sa nu lasati paine mai mult de 10 minute in tava, se va aburi prea tare si sa nu fie umeda.
O scoateti din tava pe un platou si lasati sa se mai racoreasca - este delicioasa si calda si rece, noi am rupt bucatele de rulouri din ea.
Pofta Buna!
Pirojki cu mazare verde 

Ingrediente:
● Aluat sarat cu drojdie - 1 kg  (aici am folosit Reteta de aluat de la Pirojki cu cartofi,vedeti mai jos link-ul)
● Mazare verde uscata - 300 g 
● Ceapa alba - 1 buc 
● Ulei de floarea soarelui - 50 ml 
● Sare,piper - 1 lingurita  (dupa gust)
● Oua - 1 buc 
● Usturoi (catei) - 3 buc 

Mod de preparare:
1. Asa arata mazarea verde uscata, am gasit-o in Romania la un magazin Mega Image la raionul de produse bio.
Am inmuiat 1 pahar de mazare verde in 3 pahare de apa timp de 2-3 ore.
2. Apoi am scurs apa, am adaugat cam 2 pahare de apa curata si am pus cratita la fiert.
Cand incepe sa fiarba am pus 1 frunza de dafin(optional) si cateva linguri de ulei, am facut focul mic si am lasat sa fiarba incet.
3. Mazarea ar trebuia sa fiarba repede si sa se evapore cam toata apa. Daca apa mai este dar mazarea a fiert, scurgeti toata apa din ea si lasati putin sa se racoreasca.
4. In acest timp caliti in ulei ceapa taiata marunt.
5. Puneti mazarea si ceapa cu tot cu ulei intr-un blender si o pasati bine.
Puteti s-o treceti si prin masina de tocat carne, asa facea bunica.
6. Potriviti de sare, piper si lasati piureul sa se racoreasca bine.
7. In acest timp am facut aluatul de la Reteta de Pirojki de cartofi, l-am lasat sa creasca, l-am framantat apoi l-am taiat cam in 20 de bucati mici.
8. Din fiecare bucatica de aluat faceti o bila mica, apoi o intindeti cu facaletul sau cu mainile, sa fie cam de 5-7 cm diametru.
Puneti pe fiecare cate 1 lingura de umplutura.
9. Lipiti bine marginile, dar lasati mijlocul nelipit - asta-i forma clasica la acest tip de pirojki.
10. In acest fel le faceti pe toate, le puneti intr-o tava de cuptor asternuta cu hartie de copt.
Se ung cu ou batut si se lasa 15-20 de minute sa creasca putin.
11. Le coaceti in cuptor preincalzit la 180-200 de grade pana se rumenesc frumos.
12. Faceti mujdeiul - pisati usturoiul, adaugati putina apa, sare si 1-2 linguri de ulei, amestecati bine.
13. Le serviti calde cu mujdei turnat in gaura lasata in mijloc sau le inmuiati in mujdei la fiecare muscatura :)
Daca faceti pirojki cu aluat de paine, ar fi bine inainte sa le stropiti cu mujdei pe toate intr-un bol, le acoperiti cu un prosop si lasati 10-15 minute sa se inmoaie bine. Apoi serviti in acelasi mod, cu mujdei pe langa....
Pofta Buna!
Ulei aromat chinezesc 

Ingrediente:
● Ulei de arahide - 200 ml  (puteti sa-l inlocuti cu ulei de rapita)
● Ceapa verde - 1 buc  (luati doar partea alba, eu am pus jumatate de ceapa alba simpla)
● Piper Sichuan - 3 lingurite 
● Foaie de dafin - 2 buc 
● Anason stelat - 2 buc 
● Cuisoare - 6 buc 
● Ghimbir - 20 g  (o bucata de ghimbir proaspat, cat o nuca)
● Seminte de susan - 2 lingurite 
● Boia de ardei rosu dulce - 2 lingurite  (daca il vreti foarte picant mai adaugati inca 2 lingurite de boia iute)
● Chili - 1 lingurita  (fulgi de chili - ardei uscati)

Mod de preparare:
1. Pe o farfurie pregatiti urmatoarele ingrediente - ceapa, foaia de dafin, piperul Sichuan, anasonul, cuisoarele si ghimbirul taiat felii subtiri.
2. Acesta este uleiul de arahide pe care il folosesc, se gaseste la Metro, Selgros si cred ca in alte supermarketuri mai mari.
Daca nu aveti il inlocuiti fara grija cu ulei de rapita.
3. Intr-un bol de sticla(ar fi bine sa fie mai termorezistent), puneti 2 lingurite de susan, 2 lingurite de boia dulce si 1 lingurita fulgi de ardei uscati.
4. Masurati cu o cana gradata 200ml de ulei si turnati intr-o cratita mica.
5. Puneti in cratita si toate ingredientele pregatite la pasul 1.
6. Puneti cratita pe foc iute si cand incep toate mirodeniile sa se caleasca activ(sfaraie) mai lasati 2-3 minute pe foc - aveti grija sa nu le ardeti.
7. Peste bolul termoreziste(cel de la pasul 3, cu susan, boia si ardei), puneti o sita metalica.
8. Turnati prin sita in bol uleiul incins cu condimente, o faceti incet si atent pentru ca va sfarai si sa nu va stropiti.
9. Ridicati atent sita si scurgeti tot uleiul din ea, dati la o parte si dupa ce se racesc aruncati condimentele calite.
Observati ca uleiul din bol se face mai roscat si frumos ornat cu bobitze aromate de susan.
10. Dupa ce se raceste il turnati intr-un borcan sau sticla mica si pastrati la frigider.
11. Folositi cate putin la orice mancare va place, dar bineinteles mai bine la cea chinezeasca :)
Pofta Buna!
Pui cu 40 de catei de usturoi (Poulet aux 40 gousses d'ail) 

Ingrediente:
● Pui intreg - 1 buc  (sau puteti sa folositi numai pulpe - merge si asa)
● Usturoi - 40 buc  (40 de catei)
● Vin alb demisec - 100 ml  (sau 50 ml de coniac)
● Ulei de floarea soarelui - 50 ml 
● Sare - 1 lingurita 
● Piper negru - 0.25 lingurite 
● Maghiran uscat - 0.5 lingurite  (optional)
● Chimen - 0.25 lingurite  (optional sau folositi chimion)

Mod de preparare:
1. Puiul se spala bine, se transeaza si se taie bucati mici. Pe un prosop de hartie uscati bine bucatile de carne.
2. Intr-o tigaie fierbinte turnati ulei, lasati sa se incinga bine si uleiul (ca sa rumeniti puiul, nu sa-l fierbeti).
Puneti atent bucatile de pui si lasati sa se rumeneasca.
3. Va recomand sa folositi o sita din aia pentru a proteja peretii de ulei - la prajire sare cam mult ulei aici.
Intoarceti bucatile de pui si le rumeniti bine pe toate partile.
4. Si uitati vedetele  - cateii de usturoi - mai ales ca acum este chiar sezonul usturoiului fraged, aromat...Am fost chiar corecta aici si am numarat fix 40 de bucati - sa nu cumva sa nu iasa reteta :)
5. Usturoiul se curata, desi in unele variante am vazut ca se lasa asa cu coaja - am zis ca este mai comod de mancat asa - si am facut bine.
6. Dupa ce scoateti bucatile de pui din tigaie adaugati usturoiul si il lasati sa se caleasca putin - cam 5 min- amestecati periodic.
7. Dupa acest timp adaugati vinul sau coniacul. Amestecati si lasati sa fiarba 5 minute, sa se evapore alcoolul.
8. Apoi adaugati sarea, piperul si daca vreti si aveti maghiranul si chimenul. Amestecati bine si stingeti focul.
9. Bucatile de pui le puneti intr-o tava simpla de cuptor, in care asterneti multa folie de aluminiu (ca sa puteti acoperi si deasupra carnea).
Sau folositi o tava de cuptor mai mica cu capac.
10. Puneti usturoiul calit printre bucatile de pui - peste fiecare bucata de carne turnati sosul preparat.
11. Inveliti bine carne cu folie sau daca aveti tava cu capac, puneti capacul.
Puneti carnea la cuptor la foc mediu - 180-200 de grade pentru 30 de minute.
12. Dupa acest timp scoateti tava din cuptor, scoateti capacul sau folia de deasupra si cu o pensula ungeti din nou toate bucatile de pui cu sosul format. Mai puneti la cuptor pentru 10-15 minute - as recomanda sa le mai scoateti si sa le mai ungeti dar ar fi suficient si macar o data.
13. Si gata, serviti cu ce va place - cartofi, orezi, legume - orice salata...etc.
Ma gandesc acum de ce oare vreun programator nu inventeaza ceva ca sa putem si mirosi mancarea asta din poze :) Ca sa va convinga repede sa fugiti la piata, sa preparati reteta si sa vedeti ce bunatate este 
Pofta Buna!
Mancarica de conopida cu mazare verde 

Ingrediente:
● Conopida - 0.5 buc  (cam 200-300g)
● Mazare verde congelata - 200 g  (am in vedere mazare verde proaspata si congelata)
● Unt - 30 g 
● Sare - 1 lingurita  (dupa gust)
● Piper negru macinat - 0.25 lingurite  (dupa gust)
● Curcuma/turmeric - 0.5 lingurite  (optional)

Mod de preparare:
1. Conopida proaspata se curata, spala si o taiati cu un cutit bucatele mai mici.
2. Observati aici mai aproape cat de mica am taiat-o eu.
Dar o puteti lasa si buchetele mai mari.
3. Intr-o tigaie adanca topiti untul.
4. Adaugati conopida tocata, amestecati si caliti iute vreo 2-3 minute.
5. Acum puneti mazarea congelata - eu nu o decongelez dinainte.
Amestecati si caliti impreuna la foc mai iute timp de 5 minute.
6. Acoperiti cu capac si sotati inca 10 minute la foc mediu.
7. Dupa acest timp luati capacul, potriviti de sare, piper si optional pentru culoare niste turmeric.
Amestecati bine si caliti inca 2-3 minute.
8. Si acum inchideti focul, puneti capacul si mai lasati inca 5-10 minute sa se patrunda.
9. Serviti ca o garnitura la carne sau peste, dar si mancarica individuala in post.
Pofta Buna!
Dulceata de Capsuni Reteta  

Ingrediente:
● Capsuni - 1 kg 
● Zahar - 1 kg 
● Lamaie - 1 buc 
● Apa - 150 ml 

Mod de preparare:
1. Capsunile se spala bine, se  rup coditele si se lasa sa se scurga bine de apa intr-o sita.
Incercati sa alegeti pentru dulceata capsuni mai mici.
2. Stoarceti zeama din lamaie.
3. Intr-un tuci sau cratita cu fund gros puneti zaharul, apa si zeama de lamaie. Amestecati si lasati pana incepe sa fiarba.
Pentru dulceata alegeti o cratita mai mare, de exemplu a mea are 4 litri la aceste cantitati de ingrediente si mai mult de 2 kg de capsuni nu recomand sa fierbeti o data.
Intr-un tuci de 7-10 litri puteti face si 5 kg.
Cand fierbeti multe fructe o data intr-o cratita, sansele sunt mari sa le faceti terci, in plus nu se confiaza asa bine fructele.
4. Lasati  siropul sa fiarba 10 minute la foc mediu.
5. Dupa acest timp adaugati capsunile, amestecati usor.
6. Cand incep sa fiarba faceti focul mic si le lasati 10 minute pe aragaz.
Dupa acest timp inchideti focul, lasati oala descoperita la temepratura camerei 24 de ore. O puteti acoperi eventual cu un tifon sau sita.
7. A 2-a zi vei observa ca siropul a scazut putin si fructele sunt mai confiate.
8. Puneti oala iar pe foc, lasati sa fiarba incet 10 minute. Apoi iarasi inchideti focul si mai lasati 24 de ore descoperita la temperatura camerei.
9. A 3-a zi siropul tot scade putin, daca va place asa consistenta puteti mai departe sa-l fierbeti un pic si turnati in borcane.
Eu am preferat sa-l mai tin si a 4-a zi, sa fie si mai vascos, fructele si mai confiate. Asta valabil cand aveti fructe mai apoase, in special capsunile.
10. Deci il fierbem si azi 10 minute, iar inchidem focul si mai lasam 24 de ore.
11. A 4-a zi, ultima, observat cat de frumoasa si perfecta este dulceata - normal ca va dati seama cel mai bine de consistenta ei cat este rece. 
La fierbere siropul devine mai apos si mai greu sa va dati seama, trebuie sa tot picurati pe farfurie si sa ghiciti daca e bine sau nu.
12. Acum ne pregatim s-o turnam in borcane - o punem pe aragaz, cand incepe sa fiarba faceti focul mic si lasati 5 minute.
13. Nu uitati sa pregatiti borcanele din timp - eu le pun pentru 30 minute la 100-120 de grade in cuptor.
14. Turnati dulceata fierbinte in borcane si inchideti ermetic cu capace.
15. Cand se raceste mai bine puteti s-o degustati si savurati.
16. Are textura si culoare perfecte, de aroma nu mai spun nimic :)
Desi efortul e lung ca durata mare lucru, nu aveti asa multe actiuni si agitatie. Pentru mine e metoda perfecta ca impartire a efortului in cateva zile.
Pofta Buna!
Soleanca Reteta  

Ingrediente:
● Carne de porc/vita - 500 g  (cu os sau fara)
● Carne afumata - 150 g  (file, muschi, costita, etc)
● Carnati afumati - 150 g  (eu am pus si cremvusti)
● Salam - 150 g 
● Castraveti murati - 5 buc 
● Morcovi - 1 buc 
● Ceapa alba - 2 buc 
● Lamaie - 0.5 buc  (pentru servit)
● Masline fara samburi - 100 g  (si capere, daca va plac si aveti)
● Sare,piper - 1 lingurita  (dupa gust)
● Patrunjel - 1 legatura  (adica 1 legatura mica)
● Ulei de floarea soarelui - 50 ml 
● Pasta de rosii - 1 lingura 
● Smantana - 100 g 

Mod de preparare:
1. In primul rand pregatim baza pentru ciorba - o supa de carne, foarte simpla, puteti lua carne cu os sau fara, de porc sau vita.
Deci, intr-o cratita de 5 litri puneti carnea si 1 ceapa intreaga.
2. Turnati 2-3 litri de apa curata si filtrata peste carne, eu am folosit apa filtrata cu cana Brita.
3. Puneti pe foc, cand incepe sa fiarba luati spuma de deasupra, faceti focul mic si acoperiti oala cu capac.
Lasa sa fiarba asa incet pana carnea este complet gatita.
4. Dupa acest timp scoateti carnea si ceapa din supa - ceapa fiarta se arunca, carnea se taie bucatele mici, cand ce se raceste putin.
5. Vedeti aici ce mezeluri am folosit - noi nu prea le consumam si am ales din ce mi s-a parut mie mai inofensiv. Am luat de la magazinele cu carne si afumaturi de Sibiu niste costita nu prea grasa si un salam de casa, cremvustii si carnatii de curcan - deci, daca aveti pofta de Soleanka dar nu vreti sa folositi mezeluri grele, eu zic ca aveti solutii.
Carnatii si cremvustii se taie rondele subtiri, salamul si costita le-am taiat fideluta.
6. Tocati marunt 1 ceapa, 1 morcov se da prin razatoarea mai mare si pregatiti restul ingredientelor.
Castravetii puteti sa le taiati rondele sau fideluta subtire, dupa plac.
7. Intr-o tigaie incalzim putin ulei si punem la calit ceapa tocata si morcovul ras.
Lasati 5 minute si mai amestecati periodic.
8. Adaugati apoi castravetii taiati.
9. Puneti pasta de rosii/ardei.
10. Amestecati bine si mai caliti 5 minute.
Dupa acest timp inchideti focul si lasati la o parte.
11. Luam alta tigaie, turnam un pic de ulei, adaugam toate mezelurile si le calim pana se rumenesc usor.
12. Acum ne intoarcem inpoi la oala cu supa de carne.
Punem in cratita legumele si mezelurile calite.
13. Adaugam si carnea fiarta taiata cubulete.
14. Punem pe foc si lasati sa fiarba 15-20 de minute la foc mic.
Acum puteti pune si 1 lingura de orez si 1-2 cartofi taiati cubulete. Eu nu am pus.
15. Dupa ce a fiert, gustati si puneti sare daca e nevoie, adaugati piper macinat si 1-2 frunze de dafin.
16. Adaugati patrunjelul tocat marunt.
17. Amestecati bine, inchideti focul si acoperiti oala cu capac.
Lasati ciorba sa se patrunda bine inainte de servire, macar 15-20 de minute.
18. Cand puneti si serviti soleanka in farfurii, adaugati dupa preferinte masline, capere si cate o feliuta mica de lamaie.
19. Neaparat niste smantana simpla...
20. ...si serviti cu mare placere!
Pofta Buna!
Turte cu verdeata 

Ingrediente:
● Faina alba - 500 g 
● Apa - 300 ml 
● Sare - 1 lingurita 
● Verdeturi pentru salata - 1 kg  (verdeturi de sezon diverse, dupa preferinte - cam 1 bol mare de 4-5 litri)
● Ulei - 4 linguri 
● Sare,piper - 1 lingura 

Mod de preparare:
1. Toate frunzele si verdeturile se spala bine, se scurg de apa si se rup sau se taie bucatele mici.
2. Intr-un bol amestecati faina cu sarea.
3. Adaugati cate putin apa in bolul cu faina pana se prinde toata si obtinem un aluat moale.
4. Il scoateti pe masa presarata cu faina si framantati pana obtinem un aluat unifom.
5. Lasati aluatul la odihnit in bol pentru 20-30 de minute, acoperiti cu un prosop.
6. Dupa acest timp il taiati in 8 bucati mici.
7. Fiecare o modelati in forma de bila si lasati 10 minute la odihnit.
8. In bolul cu frunzele de verdeata adaugati uleiul, amestecati bine.
9. Daca mai este nevoie de putin ulei, mai adaugati, trebuie frunzele sa fie lucioase, dar nici sa curga uleiul de pe ele.
10. Bilele de aluat s-au odihnit, frunzele de salata sunt gata - ne apucam sa facem turtele.
Fiecare bila de aluat se intinde foarte subtire cu facaletul - cam in forma de dreptunghi/oval.
11. Puneti 1-2 maini de frunze, presarati cu sare si dupa preferinte putin piper.
Nu punem sare in bolul cu frunze, ca sa nu lase apa, vom sara individual verdeata de pe fiecre turta.
12. Prindem marginile, ca la un coltunas sau pateu mare, lasati o gara mica in capat.
13. Presati bine cu mana sa iasa aerul din interior apoi inchideti si capatul lasat deschis.
14. Incingeti bine o tigaie de 28-30 de cm, fara ulei.
Puneti pe ea turta si lasati sa se coaca la foc mediu.
15. Cand e bine rumenit pe o parte se intoarce si pe cealalta.
La fel coaceti restul turtelor. Eu o modelam pe urmatoarea pana una era pe tigaie.
16. Pe parcurs le-am aranjat una peste alta - daca le vreti mai aburite.
Daca le vreti mai crocante nu le suprapuneti.
17. Le-am taiat jumatati si am servit cu hummus si iaurt. Merge cu orice sos va place sau mujdei.
Pofta Buna!
Gogosi "Floare" 

Ingrediente:
● Lapte batut/iaurt/chefir - 250 ml 
● Bicarbonat de sodiu - 1 lingurita 
● Oua - 1 buc 
● Sare - 0.5 lingurite 
● Zahar - 5 linguri 
● Ulei de floarea soarelui - 2 linguri  (+ 100ml ulei pt prajit gogosile)
● Esenta de vanilie - 1 buc 
● Faina alba - 450 g 

Mod de preparare:
1. Intr-un bol mic turnati laptele batut si adaugati bicarbonatul de sodiu, amestecati si lasati 10 minute.
2. Oul se amesteca bine cu sarea, zaharul si uleiul.
3. Adaugati amestecul de oua la cel de lapte batut - tot aici adaugati si vanilia, mixati.
4. La urma puneti faina si amestecati cu o lingura.
5. Observati ca aluatul este destul de moale si lipicios - dar nici intr-un caz nu mai adaugati faina.
6. Sunt 2 optiuni aici - lucrati pe masa unsa cu ulei, bineinteles va ungeti si mainile.
Sau presarati faina pe masa si il lucrati in faina, eu am facut asa - am presarat masa cu faina mai multa, ajutandu-ma cu lingura am scos aluatul pe masa si usor l-am framantat.
7. La framantat am avut ajutor :)
Important aici sa intelegeti ca trebuie adunat aluatul cu putina faina, nu framantat pana devine nelipicios si tare - deci il lucrati cu mainile efectiv jumate de minut, atat cat sa faceti o bila de aluat. Lasati sa se odihneasca 5-10 minute.
8. Il intindeti intr-o foaie de aproximativ 6-7 mm grosime si taiati cu paharul forme rotunde.
9. Fiecare cerc il taiati cu cutitul de 4 ori pe lateral, asa ca sa lasati mijlocul netaiat.
10. Incingeti bine uleiul intr-o tigaie.
Atentie! -  Ulei trebuie sa fie ca pt prajit - nu baie de ulei ca la gogosile clasice.
Puneti gogosile in tigaie si le prajiti la foc mic, cu conditia sa fie uleiul foarte bine incalzit cand le adaugati in tigaie.
11. Aveti grija ca se fac foarte repede, stati pe langa ele si le intoarceti cand observati ca s-au rumenit pe o parte.
12. Le scoateti pe o farfurie asternuta cu servetele de hartie, sa absoarba excesul de ulei.
La fel faceti inca 1-2 ture de gogosi, depinde cat de mare aveti tigaia. Mare atentie sa nu le prajiti la foc prea mare, sa reuseasca sa se coaca si inauntru.
13. Optional, la servire, le puteti presara cu zahar pudra.
14. Mi-a placut mult faptul ca se pot rupe "petale" din fiecare gogoasa si bineinteles le serviti cu gemul preferat.
Pofa Buna!
Rulouri din piept de pui 

Ingrediente:
● Piept de pui - 1 kg  (cantitatile le variati in functie de numarul de portii dorite)
● Smantana - 200 g  (smantana simpla din comert)
● Pasta de tomate - 2 linguri 
● Ulei de floarea soarelui - 4 linguri 
● Suc de lamaie - 3 linguri 
● Sare - 1 lingurita 
● Ierburi uscate(busuioc, patrunjel,etc) - 1 lingura  (plus usturoi uscat daca aveti)

Mod de preparare:
1. Pieptul de pui se spala si se taie bucati lungi cam de 0.5 cm grosime - daca le faceti prea groase va fi mai greu sa le rulati.
2. Puneti bucatile de pui intr-un bol mai mare, adaugati mirodeniile, sarea, uleiul, sucul de lamaie si pasta de tomate.
3. Adaugati si smantana peste restul ingredientelor - amestecati bine toate componentele.
4. Acoperiti bolul cu o folie si puneti la frigider pentru 5-6 ore sau mai bine peste noapte. Eu le-am marinat dimineata si le-am facut pt cina.
5. Dupa acest timp incepem sa montam rulourile - o teaba mai migaloasa si murdara dar rezultatul final merita toate eforturile.
Deci, luati o farfurie plata, luati o bucata de piept de pui, o rulati si puneti "in picioare" pe farfurie.
6. Puneti o alta bucata de pui si o rulati incepand de la marginile primului rulou - aveti grija ca sa acoperiti aceasta margine, nu rulati langa ea, dar peste ea. Oricum va orientati pe parcurs si va prindeti cum merge procesul.
7. Luati un betisor de frigaruie si il treceti prin mijlocul aranjamentului - aveti grija sa prindeti si marginile din interior/exterior.
8. La fel faceti si cu al 2-lea betisor, aveti grija sa prindeti toate marginile.
Taiati cu o foarfeca lungimile in plus de la betisoarele de frigaruie.
Daca aveti rulourile mai mici puteti folosi si scobitori simple pentru a le prinde.
9. Aranjati rulourile pe parcurs ce le faceti intr-o tava de aragaz, unsa cu putin ulei, daca nu este teflonata.
10. Puneti tava la cuptor/grill cam la 200 grade, pana se rumenesc frumos - pe parcurs v-as recomanda sa le mai scoateti si sa le ungeti cu o pensula din  zeama pe care o lasa.
11. Apoi le scoateti si eventual scoateti betisoarele de frigaruie din ele - dar de exemplu, sotul meu a vrut sa le manance cu betisoare :)
12. Le serviti calde, cu o salata usoara si putin ketchup eventual - sau orice garnitura/sos preferat.
Pofta Buna!
Pulpe de pui caramelizate, la cuptor 

Ingrediente:
● Pulpe de pui - 1 kg 
● Zahar - 1 lingura 
● Sare - 1 lingura 
● Usturoi - 5 buc  (5 catei, eu am pus usturoi uscat/granulat)
● Piper negru macinat - 0.5 lingurite 
● Apa - 0.5 pahare  (sau 1 pahar daca le vreti mai putin caramelizate)

Mod de preparare:
1. Intr-o cratita mica masurati sarea si zaharul, le puneti pe foc mic si lasati sa se topeasca/caramelizeze.
2. Cand incepe sa se topeasca zaharul, amestecati putin sa nu se arda.
3. Turnati apa si lasati pe foc mediu pana se topeste complet zaharul caramelizat.
4. Cam asa trebuie sa fie compozita finala - aici in poza este cu 1 pahar de apa.
Daca faceti cu jumatate de pahar de apa, va fi culoarea mai inchisa la caramel.
5. Pulpele le spalati bine si aranjati intr-o tava de cuptor. Aici am pus pulpe superioare, a 2-a tura a fost cu cele inferioare din poza de prezentare.
Turnati caramelul de mai sus peste pulpe.
6. Presarati peste carne piper si usturoiul pisat/pudra. Le puneti la cuptor preincalzit la 200 de grade pentru aproximativ 45 de minute.
7. Pe parcurs in timpul prepararii mai scoateti tava din cuptor si cu o lingura sau pensula mai ungeti pulpele cu sosul din tava - pentru o glazurare mai buna si crusta gustoasa.
8. Aici s-au glazurat mai tare - cu jumate de pahar de apa - au o culoare mai inchisa si mai pronuntata.
9. Si aici aveti poza cu o caramelizare mai slaba - cu 1 pahar de apa.
10. Si gata, asta-o tot procesul de preparare - simplu si deosebit de gustos.
Sunt la fel de bune si calde si reci cu orice garnitura preferata.
Pofta Buna!